NCSoft Corporation  
㈜엔씨소프트|  |
| Forma | Akcinė bendrovė |
| Įkurta | 1997 m. kovo 11 d. |
| Centrinė būstinė | Pietų Korėja Seulas, Pietų Korėja |
| Svarbiausi darbuotojai | Tack Jin Kim, CEO |
| Produktai | AionBlade & SoulCity of Heroes/City of VillainsExteelGuild Wars serijaGuild Wars 2LineageLineage II |
| Darbuotojų | ~3000 |
| Tinklalapis | www.ncsoft.net |

**NCSoft** – Pietų Korėjos įmonė, kurianti interneto kompiuterinius žaidimus. Labiausiai žinoma savo sukurtais daugelio žaidėjų interneto žaidimais vaidmenimis, tokiais kaip „Lineage", „Lineage II", „Guild Wars" serija ir „Aion".

Istorija
--------

1997 m. kovo 11 d. Tack Jin Kimas, įvairių programų kūrėjas ir korėjiečių rašto Word pavadinimu *Hangul* autorius, įkūrė „NCsoft". Vienas pirmųjų kompanijos produktų buvo *NC HTML Editor*.

1998 m. rugsėjo mėn. „NCsoft" išleido savo pirmąjį ir sėkmingiausią žaidimą „Lineage". „Lineage" buvo pirmasis MMORPG žanro žaidimas, kurio abonentų skaičius Korėjoje viršijo 100 000 (2000 m. gruodžio mėn.). Neeilinė žaidimo sėkmė padėjo įkurti filialus Taivane, Kinijoje, JAV ir Europoje.

2001 m. kovą Ostine, Teksase, JAV, kompanija įkūrė filialą pavadinimu „NC Interactive", įsigyjant „Destination Games" įmonę, valdomą Ričardo ir Roberto Gariotų. „NCsoft" programuotojas Džeikas Songas taip pat persikėlė į Ostiną, paskatinti kūrimą. „NC Interactive" ir toliau kūrė ir leido MMORPG žanro žaidimus.

2004 m. balandžio 28 d. (tą pačią dieną) „NCsoft" Š. Amerikoje išleido du MMORPG, „Lineage II" ir „City of Heroes". Iki šiol „NCsoft" yra vienintelė du MMORPG žanro žaidimus per vieną dieną išleidusi kompanija.

2004 m. liepos mėn. Braitone, Anglijoje, „NCsoft" įkūrė filialą pavadinimu „NCsoft Europe". 2005 m. vasario 4 d. jie išplatino „City of Heroes" keliose Europos šalyse bei taip pat įsteigė „Lineage II" globalius serverius skirtus Europos žaidėjams.

2005 m. balandžio 28 d. kompanija išleido „Guild Wars Prophecies", MMORPG žanro žaidimą, be jokio mėnesinio mokesčio. Vėliau sekė papildymai: „Guild Wars Factions" (2006-04-28), „Guild Wars Nightfall" (2006-10-27) ir „Guild Wars Eye of the North" (2007-08-31). 2009 m. balandžio 24 d. „NCsoft" pranešė, kad išviso buvo parduota daugiau nei šeši milijonai „Guild Wars" vnt.

2007 m. „E3" parodoje „NCsoft" pranešė, kad sudarė sutartį su „Sony" ir kurs žaidimus, skirtus PlayStation platformai.

2007 m. balandžio 27 d. Seulo policija pranešė, kad septyni buvę „NCsoft" darbuotojai yra įtariami „Lineage III" išeinamojo kodo pardavimu vienai didžiausių Japonijos kompiuterinių žaidimų kompanijai. Pasak „NCsoft" nuostolis gali viršyti 1 milijardą JAV dolerių.

2008 m. rugsėjo 10 d. „NCsoft" pranešė, kad įsitvirtino vakarų rinkoje. Būstinė – Sietlas, Vašingtonas.

2008 m. lapkričio 25 d. pasirodė pelningiausias produktas – „Aion: The Tower of Eternity", pralenkęs „Lineage".

2009 m. gegužės 20 d. „Aion" turėjo 3,5 mln. abonentų Azijoje. Žaidimas pelnė daug apdovanojimų, sumušė pardavimo ir lankomumo rekordus visoje Azijos rinkoje. Žaidimas uždirbo 40,6 mlrd. vonų ($32,7 mln.). Kinijoje per pirmąsias keturias dienas po žaidimo pasirodymo jau buvo prisijungę per 1 mln. žaidėjų.

Žaidimai
--------

| Pavadinimas | Kūrėjas | Žanras | Pastaba |
| --- | --- | --- | --- |
| *Aion* | „NCsoft" (kūrėjų grupė „Aion") | MMO (MMORPG) |  |
| *Auto Assault* | „NetDevil" | MMO | uždarytas 2007 m. rugpjūčio 31 d. |
| *Blade & Soul* | „NCsoft" (kūrėjų grupė „Bloodlust") | MMO | pasirodys 2012 m. |
| *City of Heroes / City of Villains* | „Cryptic Studios" | MMO |  |
| *Dragonica* | „Barunson Interactive" | MMO | tik korėjiečių kalba |
| *Dungeon Runners* | „NCsoft" | MMO | uždarytas 2010 m. sausio 1 d. |
| *Exteel* | „NCsoft" („E & G Studios") | Trečiojo asmens šaudyklė | uždarytas 2010 m. rugsėjo 1 d. |
| *Guild Wars* | „NCsoft" („ArenaNet") | MMO |  |
| *Guild Wars 2* | „ArenaNet" | MMO | pasirodys 2012 m. |
| *Jan Ryu Mon* | „NCsoft Japan" | Mahjong | tik japonų kalba |
| *Lineage* | „NCsoft" | MMO |  |
| *Lineage II* | „NCsoft" | MMO |  |
| *Love Beat* | „CrazyDiamond" | Muzikinis/šokių žaidimas | tik korėjiečių kalba |
| *Murim Jekook* | „Longtu Network Technology" | Strategija | tik korėjiečių kalba |
| *PangYa* | „Ntreev Soft" | MMO, sporto simuliatorius | tik korėjiečių kalba |
| *Point Blank* | „Zepetto" | Pirmojo asmens šaudyklė | tik korėjiečių kalba |
| *Punch Monster* | „Next Play" | MMO | tik korėjiečių kalba |
| *Tabula Rasa* | „Destination Games" | MMO | uždarytas 2009 m. vasario 28 d. |
| Trickster | „Ntreev Soft" | MMO |  |
| *WildStar* | „Carbine Studios" | MMO | kuriamas, išleidimo data nežinoma |

„NCsoft" tai pat kuria ir palaiko įvairius asmeniniam kompiuteriui pritaikytus stalo žaidimus.

Šaltiniai
---------

1. ↑  „NCsoft's Global Network". NCsoft. Nuoroda tikrinta 2010-07-01.
2. ↑  Guild Wars Surpasses Six Million Units Sold Archyvuota kopija 2010-08-18 iš Wayback Machine projekto.. *NCsoft*.
3. ↑  Lineage III Source Code Stolen – Shacknews
4. ↑  Game Guru – Lineage III Software Code Stolen
5. ↑  „AU: Aion Is Coming" Archyvuota kopija 2009-06-15 iš Wayback Machine projekto.. IGN
6. ↑
7. ↑  One Million Play Aion In China

Nuorodos
--------

* Oficiali „NCsoft" svetainė Archyvuota kopija 2007-11-11 iš Wayback Machine projekto. **(**kor.**)**

* Oficiali „NCsoft" svetainė **(**angl.**)**